OpenLLM-France/wikimedia huggingface dataset:
# Xot de Siau

El xot de Siau (Otus siaoensis) és una espècie d'ocell de la família dels estrígids (Strigidae). Habita a l'illa de Siau, al nord de Sulawesi. El seu estat de conservació es considera en perill crític d'extinció.

## Referències

* ↑ «Xot de Siau». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 258. ISBN 978-84-16728-37-4.
* ↑ BirdLife International. «Siau Scops-owl. Otus siaoensis» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 29 gener 2023].
# Eleccions legislatives franceses de 2012

Les eleccions legislatives franceses de 2012 es van celebrar els dies 10 i 17 de juny de 2012 (i en altres dates per a un petit nombre de votants fora de la França metropolitana) per a triar als membres de la XIV Assemblea Nacional de la Cinquena República, poc més d'un mes després de la segona volta de les eleccions presidencials franceses celebrada el 6 de maig.
Els 577 escons uninominals de l'Assemblea, inclosos els que representen als departaments i territoris d'ultramar i als francesos residents a l'estranger, es van disputar mitjançant un sistema a dues voltes.

## Referències

* ↑ «France sets 2012 presidential election dates». BBC News, 11-05-2011.
* ↑ «Les dates de la présidentielle 2012 fixées» (en francès). Le Figaro, 11-05-2011.
* ↑ Elections législatives. Dates et modalités Arxivat 3 May 2012 a Wayback Machine., French Ministry of Foreign Affairs
* ↑ Alexandre Léchenet and Maxime Le Roux, "Les Français de l'étranger peuvent voter par Internet", Le Monde, 23 May 2012
# Orestias mulleri

Orestias mulleri és una espècie de peix de la família dels ciprinodòntids i de l'ordre dels ciprinodontiformes.

## Morfologia

Els mascles poden assolir els 4,5 cm de longitud total.

## Distribució geogràfica

Es troba a Sud-amèrica: Perú.

## Referències

* ↑ BioLib (anglès) i (txec)
* 1 2 «Orestias mulleri» (en anglès). FishBase. Froese, Rainer; Pauly, Daniel (editors).
# Jeremy Savile

Savile, Jeremy o Jeremiah fou un compositor anglès del segle xvii, que restà actiu des de 1651 fins a 1667 o abans.
Va ser nomenat per John Playford entre els principals professors londinencs "For the Voyce or Viole" durant el Commonwealth (Musicall Banquet, 1651). És conegut com a compositor de cançons i glees i raonablement està ben representat en les antologies de peces d'aquest tipus que es van publicar a la segona meitat del segle xvii. Entre les seves primeres peces publicades es troben forces madrigals i algunes de les seves obres d'aquest gènere són clàssiques a Anglaterra.

## Referències

* ↑ Lynan, Peter «Savile, Jeremy [Jeremiah (d. in or before 1667?)]». Oxford Dictionary of National Biography. DOI: 10.1093/ref:odnb/24740 [Consulta: 21 novembre 2019].

## Bibliografia

* Enciclopèdia Espasa, vol. 54, pàg. 797. (ISBN-84-239-4554-5)
# Enric de Borgonya

Enric de Borgonya (Dijon, França 1066 - Astorga, Regne de Galícia 1112) va ser comte de Portugal (1094-1112).

## Orígens familiars

Nascut a la capital del ducat de Borgonya, fou fill d'Enric de Borgonya i la seva esposa, Sibil·la de Barcelona. Era net del duc Robert I de Borgonya, i besnet del rei Robert II de França, per línia paterna i del comte de Barcelona Berenguer Ramon I per línia materna.

## Núpcies i descendents

El 1093 va contraure matrimoni amb Teresa de Lleó, filla natural d'Alfons VI de Lleó i Ximena Núñez de Lara. D'aquesta unió nasqueren:
* l'infant Alfons de Portugal (1094-1108)
* la infanta Urraca de Portugal (1095-1130), casada vers el 1120 amb Beremund Pérez de Trava, comte de Trastàmara
* la infanta Sança de Portugal (1097-d 1129)
* la infanta Teresa de Portugal (1098-?)
* l'infant Enric de Portugal (1106-1110)
* l'infant Alfons I el Conqueridor (1109-1185), comte de Portugal i el 1139 nomenat rei de Portugal

## Ascens al tron comtal

El 1072 morí el comte Garcia I de Galícia, germà del rei Alfons VI de Lleó, que havia heretat el regne de Galícia i el comtat de Portugal de mans del seu pare Ferran I de Castella. A la mort de Garcia el comtat revertí, igual que la corona de Galícia, al seu germà Alfons VI. Gràcies a l'ajuda d'Enric de Borgonya Alfons VI pogué estendre els seus dominis per aquestes terres tot i els atacs dels sarraïns.
Aquest, amb motiu del casament de la seva filla Teresa, atorgarà en herència al nou matrimoni els territoris entre el riu Tajo i el Miño, territoris que formaven el comtat de Portugal.

## Independència de Castella

En quedar vídua la reina Urraca I de Castella, germana de Teresa de Lleó, del seu primer marit es tornà a casar amb Alfons I d'Aragó per qüestions polítiques i estratègiques. Enric de Borgonya, aprofitant els problemes, conflictes familiars i polítics apareguts entorn de la seva cunyada Urraca I, va declarar la independència del comtat de Portugal.
Morí el 24 d'abril de 1112 a Astorga, però fou enterrat a la catedral de Braga.

## Referències

* ↑ «Enric de Borgonya». Gran Enciclopèdia Catalana. Barcelona: Grup Enciclopèdia Catalana.
# Hossein Rajabian

Hossein Rajabian (en persa: حسین رجبیان; Sari, Iran, 5 de juliol de 1984) és un director de cinema, autor, guionista, fotògraf, productor, director artístic i dissenyador de producció iranià. Rajabian és activista pels drets dels humans i pres polític a l'Iran.

## Referències

* ↑ España, Amnistía Internacional. «La libertad musical no está de moda en Irán» (en castellà). [Consulta: 23 octubre 2017].
* ↑ España, Amnistía Internacional. «Libertad de ex...PRESIÓN» (en castellà). [Consulta: 23 octubre 2017].
# Xot de Santa Catarina

El xot de Santa Catarina (Megascops sanctaecatarinae) és una espècie d'ocell de la família dels estrígids (Strigidae). Habita els boscos dels turons del sud deBrasil i zones limítrofes del nord-est de l'Argentina. El seu estat de conservació es considera de risc mínim.

## Referències

* ↑ «Xot de Santa Catarina». Cercaterm. TERMCAT, Centre de Terminologia. Rev. 12 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 261. ISBN 978-84-16728-37-4.
* ↑ BirdLife International. «Long-tufted Screech-owl. Megascops sanctaecatarinae» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 17 febrer 2023].
# Vendegies-sur-Écaillon

Vendegies-sur-Écaillon és un municipi francès, situat a la regió dels Alts de França, al departament del Nord. L'any 2006 tenia 1.071 habitants. Limita al nord amb Quérénaing, al nord-est amb Artres i Sepmeries, a l'est amb Bermerain, al sud-est amb Saint-Martin-sur-Écaillon, al sud-oest amb Haussy i a l'oest amb Sommaing.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 814 | 813 | 802 | 911 | 1.006 | 1.029 | 1.071 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Michel Wallerand | |
# Luis Cembranos Martínez

Luis Cembranos Martínez (Lucerna, 6 de juny de 1972) és un exfutbolista i entrenador hispanosuís. Com a jugador ocupava la posició de migcampista. Va ser un cop internacional amb la selecció espanyola.

## Biografia

Nascut a Lucerna, Suïssa, Cembranos era fill d'emigrants espanyols i va tornar a aquest país quan era adolescent i es va traslladar a Lleó.
Es va formar al planter del FC Barcelona, i va destacar a la temporada 92/93, en la qual va aconseguir 6 gols en 10 partits a la UE Figueres. De nou al club blaugrana, Luis Cembranos va formar part de la denominada Lleva del Mini, tot i que va participar menys que altres companys en el primer equip.
La temporada 93/94 juga 28 partits amb el Barça B, i a l'any següent es reparteix entre el filial, el primer equip (3 partits amb el FC Barcelona) i el RCD Espanyol.
Amb l'equip perico romandria fins començaments de la temporada 98/99. En eixos anys, no va aconseguir ser titular en cap moment. Ans al contrari, va ser sovint el jugador de refresc per a la segona part.
La temporada 98/99 marxa al Rayo Vallecano, amb qui puja a primera divisió. A la temporada següent, juga fins a 35 partits i la temporada 00/01 aconsegueix nou gols. Eixos anys coincideixen amb la millor època del conjunt madrileny, que arribaria a disputar competicions europees.
A partir del 2001, però, van minvar les seues aportacions al Rayo, fins que el 2004, després de dos descensos consecutius de categoria, es va retirar.
Després de penjar les botes, Luis Cembranos segueix vinculat al món del futbol, com a entrenador del modest equip lleonés de l'Huracán Z.

## Selecció

Luis Cembranos va ser internacional amb la selecció espanyola en una ocasió, l'any 2000 en partit contra Polònia.

## Referències

* ↑ Las aventuras de Luis (The adventures of Luis); El País, 16 setembre 1994 (en castellà)
* 1 2 3 4 5 6 «Luis Cembranos» (en castellà). BDFutbol. Base de Dades Històrica de Futbol. [Consulta: 6 gener 2024].
* ↑ Nombrado entrenador del Huracán Z
* ↑ «España dota de argumentos a Camacho con otra goleada» (en castellà). El Mundo, 26-01-2000 [Consulta: 31 desembre 2013].
# Jeremy Vennell

Jeremy Raymond Vennell (Auckland, 10 de juny de 1980) va ser un ciclista neozelandès, que fou professional del 2005 fins al 2013. En el seu palmarès destaca el campionat nacionals en contrarellotge de 2009.

## Palmarès

* 2005
** Vencedor d'una etapa al Tour de Southland
* 2007
** Vencedor de 2 etapes al Tour de Southland
* 2009
** Campió de Nova Zelanda en contrarellotge
** Vencedor d'una etapa al Tour de Wellington
* 2010
** 1r al Sea Otter Classic en critèrium
** Vencedor d'una etapa al Fitchburg Longsjo Classic
* 2012
** 1r al REV Classic

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a procyclingstats.com
# Miquel d'Efes

Miquel d'Efes o Miquel Efesi (en llatí Michael, en grec antic Μιχαήλ) fou arquebisbe d'Efes al segle xi.
Va escriure uns valuosos escolis sobre Aristòtil i especialment sobre la Metafísica. Anteriorment se l'identificava amb l'emperador Miquel VII Ducas Parapinaces, que va ser nomenat bisbe d'Efes el 1078 un temps després de la seva abdicació forçada. Alguns erudits pensen que els escolis podrien ser obra de Miquel Psel·los, que fou mestre de Miquel VII Ducas.

## Els comentaris: textos grecs

* A Refutacions sofístiques: Commentaria in Aristotelem Graeca II.3
* A Generació d'Animals: CAG XIV.3
* A Ètica a Nicòmac, llibres 9-10: CAG XX
* A Parva Naturalia: CAG XXII.1
* A Parts d'Animals, Movement of Animals, Progressió d'Animals: CAG XXII.2
* A Ètica a Nicòmac', llibre 5: CAG XXII.3

## Referències

* ↑ Georges Arabatzis, « Michel d'Ephèse, commentateur d'Aristote et auteur », consultat 28 agost 2016.
* ↑ A.C. Lloyd, review of S. Ebbesen, Commentators and commentaries on Aristotle's Sophistici elenchi (Leiden: Brill, 1981), Journal of Hellenic Studies 106 (1986), pp. 231-233
* ↑ 7.Michael a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1082
# Campionat del món de ciclisme en pista de 1949

El Campionat Mundial de Ciclisme en Pista de 1949 es va celebrar a Copenhaguen (Dinamarca) del 22 al 28 d'agost de 1949.
Les competicions es van celebrar al Velòdrom d'Ordrup a la perifèria de Copenhaguen. En total es va competir en 5 disciplines, 3 de professionals i 2 d'amateurs.

## Resultats
### Masculí
#### Professional

| Prova | | | |
| Velocitat individual | Reginald Harris Regne Unit | Jan Derksen Països Baixos | Arie van Vliet Països Baixos |
| Persecució individual | Fausto Coppi Itàlia | Lucien Gillen Luxemburg | Wim van Est Països Baixos |
| Darrere moto | Elio Frosio Itàlia | Jan Pronk Països Baixos | Raoul Lesueur França |

#### Amateur

| Prova | | | |
| Velocitat individual | Sydney Patterson Austràlia | Jacques Bellenger França | Jack Heid Estats Units |
| Persecució individual | Knud Andersen Dinamarca | Cyril Cartwright Regne Unit | Aldo Gandini Itàlia |

## Medaller

| Pos. | País | Or | Plata | Bronze | Total |
| 1 | Itàlia | 2 | 0 | 1 | 3 |
| 2 | Regne Unit | 1 | 1 | 0 | 2 |
| 3 | Austràlia | 1 | 0 | 0 | 1 |
| - | Dinamarca | 1 | 0 | 0 | 1 |
| 5 | Països Baixos | 0 | 2 | 2 | 4 |
| 6 | França | 0 | 1 | 1 | 2 |
| 7 | Luxemburg | 0 | 1 | 0 | 1 |
| 8 | Estats Units | 0 | 0 | 1 | 1 |

## Enllaços externs

* Resultats a la web de l'UCI
* World Championship Track Cycling (anglès)
# Salon de coiffure (pel·lícula)

Salon de coiffure és un curtmetratge mut francès deL 1908 de Georges Méliès. Va ser venut per la Star Film Company de Méliès i està numerat 1102–1103 als seus catàlegs.
Dos dels col·laboradors habituals de Méliès apareixen a la pel·lícula: Fernande Albany com la clienta grassa, i Manuel com un dels barbers. Els efectes especials de la pel·lícula es creen amb escamoteigs. La pel·lícula sembla haver estat inspirada en una pel·lícula de Pathé de 1906 en què un home negre utilitza enllustrador per enfosquir la cara d'una dona que es burla d'ell. El personatge negre de la pel·lícula de Méliès s'interpreta com una caricatura pejorativa, tipificant la figura estereotipada del dandy nègre que apareixia amb freqüència a la imatgeria francesa de finals de segle. També pot haver-hi alguna influència dels minstrel show estatunidencs.
En un estudi sobre alteritat en l'entreteniment popular, l'escriptor francès Enrique Seknadje comenta que la pel·lícula perpetua els estereotips racistes associant el desig eròtic amb negritud, però també que la ira de la dona sembla implicar un crítiques al racisme casual de la societat.

## Referències

* ↑ Malthête, Jacques & Mannoni, Laurent (2008), L'oeuvre de Georges Méliès, Paris: Éditions de La Martinière, p. 353, ISBN 9782732437323
* 1 2 Essai de reconstitution du catalogue français de la Star-Film; suivi d'une analyse catalographique des films de Georges Méliès recensés en France, Bois d'Arcy: Service des archives du film du Centre national de la cinématographie, 1981, pàg. 301–302, ISBN 2903053073
* 1 2 Seknadje, Enrique (2015), "Méliès et l'Autre: À propos des représentations du Noir et de l'Oriental", in Moindrot, Isabelle & Coutelet, Nathalie, L'altérité en spectacle: 1789-1918, Rennes: Presses universitaires de Rennes, pàg. 311–320

## Enllaços externs

* Salon de coiffure a YouTube
# Dolços somnis (pel·lícula de 1996)

Dolços somnis (títol original: Sweet Dreams) és un telefilm estatunidenc dirigit per Jack Bender i difós l'any 1996. Ha estat doblat al català.

## Argument

La primera seqüència mostra una jove que s'escapoleix aterrida d'una casa en flames. És trobada l'endemà a la riba per un policia, Doug Harrison, que l'ajuda i comença una investigació. La jove és amnèsica i no recorda res, ni la seva identitat. Més tard, a l'hospital, un home la va a visitar, li explica que és psiquiatre i li proposa ajudar-la. Un flaix sorgeix llavors: recorda tenir una connexió amb el metge, que li revela la seva identitat: Alison Sullivan.

## Repartiment

* Tiffani Thiessen: Alison Sullivan
* A. Martinez: Doug Harrison (policia)
* David Newsom: Dr. Jack Renault
* Amy Yasbeck: Laura Renault
* Conchata Ferrell: Dr. Kate Lowe
* Scott Paulin: Richard Mateo
* Marsha McPherson: Sara Renault
* Tamara McPherson: Sara Renault
* Anna Hagan: Mitzi
* Sheelah Megill: Infermera Nancy Morrison
* Merrilyn Gann: Stevie
* Biski Gugushe: Infermer Scott
* Duncan Fraser: Loggins
* Shaina Unger: Alison Sullivan jove
* Dale Wilson: Nathan Sullivan
* Christy Cohen: Sharon
* Shawn Macdonald: Greg
* Chelsea Hobbs: Laura jove
* Dmitry Chepovetsky: Ben
* Laura Owens: Cynthia Levenger
* Kenneth Michael Dickey: Cantant de carrer

## Referències

* ↑ «Dolços somnis». esadir.cat.
* ↑ «Sweet Dreams». Allociné.
# Vendegies-au-Bois

Vendegies-au-Bois és un municipi francès, situat a la regió dels Alts de França, al departament del Nord. L'any 2006 tenia 432 habitants.

## Demografia

Evolució de la població Ehess i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 804 | 386 | 800 | 1.007 | 1.104 | 1.116 | 1.156 | 1.179 | 1.162 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1.131 | 1.137 | 1.077 | 1.006 | 943 | 893 | 843 | 811 | 757 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 705 | 695 | 650 | 555 | 527 | 515 | 466 | 447 | 481 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 453 | 419 | 384 | 374 | 395 | 387 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001-2008 | Monique Petit | |
| 2008- | Zahra Ghezzou | |
# Parnes

«Parnes» té aquests significats:
* Aparnes o parnes, grup indoirànic.
* Parnes (Oise), municipi francès al departament de l'Oise.
* Mont Parnes, massís muntanyós al nord de la regió grega de l'Àtica.
# Joan Turu Sánchez

Joan Turu Sánchez (Sant Just Desvern, 1984) és un il·lustrador català, va estudiar il·lustració a l'escola d'art de Manresa i també va fer magisteri. Artista actual vinculat al món educatiu, la defensa de la llengua catalana i als valors humans que transmeten les seves obres.
Segons declaracions seves en entrevista, de ben petit va mostrar el seu esperit crític i la voluntat de canviar el món per millorar-lo, amb opinions contràries al servei militar i la violència a l'esport, per exemple. La seva família el va educar en la creativitat, l'espiritualitat i la protesta. El seu pare va ser torturat i empresonat per la policia durant el franquisme i la seva mare era una sindicalista activa a la fàbrica on treballava.
Joan Turu ha pintat, a Catalunya, més de 100 murals a les escoles, amb la participació de la canalla. El seu art ha estat definit com a «inconfusible, creatiu i alegre», i forma part d'una generació compromesa amb una nova masculinitat i paternitat més conscients.

## Publicacions destacades

* Tinc un volcà, Joan Turu i Míriam Tirado (setembre, 2018). Va ser un dels llibres infantils més venuts al Sant Jordi 2019.
* Drets i deures dels nens, César Bona i Joan Turu (2019).
* R-boot>3, Joan Turu (juny, 2020).
* El cercle, Joan Turu i Míriam Tirado (octubre, 2021).
* Els homes plorem, Joan Turu (novembre, 2021).
* La princesa, el drac i el cavaller desarmat, Joan Turu (març, 2022).
* El meu papa més, Fran Pintadero i Joan Turu (setembre, 2022).

## Referències

* ↑ «Exposició itinerant "Conviure en un món de diferències" de Joan Turu». Ajuntament de Terrassa. [Consulta: 28 febrer 2023].
* 1 2 «Joan Turu, l'il·lustrador que pinta l'ànima de l'escola trencant estereotips». Catalunya Ràdio, L'ofici d'educar (El suplement). [Consulta: 28 febrer 2023].
* ↑ «Joan Turu: la feina d'un il·lustrador». InfoK. [Consulta: 1r març 2023].
* ↑ «‘El fill de l’italià’, de Rafel Nadal, és el llibre més venut d’aquest Sant Jordi». Info Rac1. [Consulta: 1r març 2023].
* ↑ «Catàleg Xarxa de Biblioteques d'Andorra». [Consulta: 1r març 2023].
* ↑ «Joan Turu: «Connectar amb el que ens fa humans és vital»». Llegir.cat. [Consulta: 1r març 2023].
* ↑ ««L’arrel de tot està en la infantesa, en la nostra relació amb la família»». Regio7. [Consulta: 1r març 2023].
* ↑ «Els homes també ploren». Els matins de TV3. [Consulta: 1r març 2023].
* ↑ «Joan Turu: “L’única emoció que els homes tenim validada és la ràbia”». Vilaweb. [Consulta: 1r març 2023].
* ↑ «La princesa, el drac i el cavaller desarmat». La Vanguardia. [Consulta: 1r març 2023].
* ↑ «“El meu papa més!”, Fran Pintadera i Joan Turu». L'escribà. [Consulta: 1r març 2023].

## Enllaços externs

* Joan Turu Sánchez - Lloc web oficial
# Mora (Toledo)

Mora és un municipi de la província de Toledo, a la comunitat autònoma de Castella la Manxa. Limita amb Villamuelas i Huerta de Valdecarábanos al nord, Villanueva de Bogas i Tembleque a l'est, Turleque, Consuegra i Los Yébenes al sud, Manzaneque i Orgaz a l'oest i Mascaraque al nord-oest.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 9.312 | 9.339 | 9.352 | 9.371 | 9.519 | 9.587 | 9.722 | 9.814 | 9.884 | 10.072 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Valentín Bravo Martín | UCD | 19/04/1979 |
| 1983 - 1987 | Valentín Bravo Martín | Independent | 28/05/1983 |
| 1987 - 1991 | Leocadio Martín Nuñez | PSOE | 30/06/1987 |
| 1991 - 1995 | Valentín Bravo Martín-Pintado | PP | 15/06/1991 |
| 1995 - 1999 | Leocadio Martín Nuñez | PSOE | 17/06/1995 |
| 1999 - 2003 | Leocadio Martín Nuñez | PSOE | 03/07/1999 |
| 2003 - 2007 | Leocadio Martín Nuñez | PSOE | 14/06/2003 |
| 2007 - 2011 | Jose Manuel Villarrubia De La Rosa | PSOE | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Personatges il·lustres

* Juan Gálvez: pintor.
* Ventura Jiménez: militar, heroi de la Guerra de la Independència.
* Baldomero de Torres: heroi de la Guerra de la Independència.
* Fidel Marín del Campo: militar.
* Manuel Clemente López del Campo (1844-): sacerdot.
* Juan Marín del Campo: escriptor.
* Pedro Ruiz de los Paños (1881-1936): sacerdot.
* Anastasio de Gracia (1890-1980): polític.
* Gabino Martín Montoro (-1964): sacerdot.
* Rafael Fernández Pombo (1927-1992): escriptor.

## Referències

* ↑ «Provincia de Toledo (España): Municipios & Localidades» (en castellà), 22-01-2021. [Consulta: 5 març 2021].
Viccionari
# Campionat del món de ciclisme en pista de 1937

El Campionat Mundial de Ciclisme en Pista de 1937 es va celebrar a Copenhaguen (Dinamarca) del 21 al 29 d'agost de 1937.
Les competicions es van celebrar al Velòdrom d'Ordrup a la perifèria de Copenhaguen. En total es va competir en 3 disciplines, 2 de professionals i 1 d'amateurs.

## Resultats
### Professional

| Prova | | | |
| Velocitat individual | Jef Scherens Bèlgica | Arie van Vliet Països Baixos | Albert Richter Tercer Reich |
| Darrere moto | Walter Lohmann Tercer Reich | Ernest Terreau França | Adolf Schön Tercer Reich |

### Amateur

| Prova | | | |
| Velocitat individual | Johan van Der Vijver Països Baixos | Pierre Georget França | Hendrik Ooms Països Baixos |

## Medaller

| Pos. | País | Or | Plata | Bronze | Total |
| 1 | Països Baixos | 1 | 1 | 1 | 3 |
| 2 | Tercer Reich | 1 | 0 | 2 | 3 |
| 3 | Bèlgica | 1 | 0 | 0 | 1 |
| 4 | França | 0 | 2 | 0 | 2 |

## Enllaços externs

* Resultats a la web de l'UCI
* World Championship Track Cycling (anglès)